EKONOMIAREN GARAPENA ETA LEHIAKORTASUNEKO SAILBURUAK (Tapia Otaegui) (EAJ, 2018-12-14):
Eskerrik asko, presidente andrea.
Bueno ba, Otero jauna, zuk esan duzunarekin ere ados nago. Beraz, ez daukat horren inguruan ezer berezirik esateko.
Baina bai hausnarketa pare bat egin nahi nituzke nik ere horren inguruan. Alde batetik, nik uste dut Europatik ari dira iristen neurri desberdinak, egia da, eta egun batetik bestera aldatzen dira. Azkenean, nik uste dut izan zela azaroak 18an, nolabait finkatu zituzten helburu desberdinak, eta egia da, egokitu beharko ditugu gureak eta ikusi benetan zein izango den bakoitzaren papera.
Hausnarketa estrategikoago bat egin behar dela, gero pixka bat sartuko naiz, zeren baita ere Europar Batasunetik, komisarioetatik baita ere iristen da nolabait hausnarketa estrategiko hori egiteko ildoak zein izan beharko liratekeen.
Eta nik sartu nahi nuke beste gai bat tarte guzti horretan, zeren hasi zara esaten erregai fosilen inguruan. Nik uste dut ez oso argi ez dela gelditzen 2050 urte horretara arte zer paper izan behar duen, adibidez, gasak zeren nolabait deskarbonizazioa lehendabiziko urratsa, askotan esan dugu eta sinesten dugu benetan erregai fosila, petrolioa kendu behar dugula tartetik, ikatza kendu genuen aspalditik, gasak zer paper izan behar duen, garraioan zer paper izan behar duen oraindik...
Guzti hori nik uste dut ondo aztertu behar dugula eta baita ere, zentzu honetan, aldaketa guzti honek kliman zer eragin izango duen garrantzitsua da, baina baita ere industrian zer eragin izango duen garrantzitsua da eta ikusi beharko dugu gure industria bereziki hausnartu, zein izan behar den bere papera eta norantz joan behar duen sektore bakoitzean.
Ikusi dugu dieselaren gaiekin hasi ginenean zer eragin zuzen izan duen automozioan. Beraz, nik uste dut orokortasunean hori ere nik sartuko nukeela.
Zergatik? Zeren eragin zuzena duelako eta herri bezala prestatuta egon behar dugulako horretarako.
Baina bai aipatu dituzu hainbat gai Europatik zetozenak, IPCCtik eta abar, baina nik hartu ditut hiru gai, garrantzitsuak iruditu zaizkit baita ere kasu honetan Europar Batzordeak esandakoa, komisarioren Batzordeak, eta hori izan zen azaroaren 28an eta nolabait esaten digute ikuspegi...
...esandakoak komisarioen batzordeak, eta hori izan zen azaroaren 28an, eta nolabait esaten digute ikuspegi estrategiko batez aztertu behar dugula energia guztia. Zenbakiak jarri bai, klimarekin aztertu, baina nik uste dut hemen baditugula hiru estrategia ezberdin eta gero komentatuko ditut.
Gustatu zait pixka bat zein den ikuspegi hori eta zuekin konpartituko dut zer esaten duen. Aipatzen du, konkretuki: "Mediante la inversión en soluciones tecnológicas realistas y la capacitación de los ciudadanos y la armonización de la acción en ámbitos clave de la política industrial, la financiación o la investigación, se puede conseguir una transición que sea justa, social y climáticamente". Beraz, nik uste dut industriaren gaia hemen sartuta dagoela eta beraiek ere aipatzen dutela.
Eskatzen digute nolabait ikuspegi bat izan dezagun eta zentzu bat edo direkzio bat jarri dezagun non sektore industrialak egon daitezen, ikertzaileak egon daitezen, gizartea egon dadin eta kontuan izan dezagun klimatikoki zer aldaketa egongo den, eta guztia baita ere enpleguaren ikuspegitik azter dezagun.
Esaten digu trantsizio hori egokia egin ahal izateko, lortu behar duguna da jarraitzea Europar Batasuna, estatu bakoitzak, erregio bakoitza, herritar bakoitza lehiakor izatea, enpleguak mantentzea eta benetan Europa izatea ingurumen aldetik jasangarria, noski, bete ditzala bete behar dituen guztiak, airearen kalitatea eta beste hainbat gaien inguruan, baina baita ere lehiakortasuna mantendu dezagula.
Aipatzen dute zehazki, horrela esaten dute: "Tenemos que hacer un camino hacia una economía climáticamente neutra que exigirá una acción conjunta en siete ámbitos estratégicos". Nik uste dut ari garela batean eta bestean baino agian ikuspegi guztiaren ikuspegia eduki behar dugula.
Zazpi anbito horiek dira: Eficiencia energética, horretan nik uste dut ari garela, eta horretan dekretu bat eta lege bat onartzera goaz. Despliegue de las energías renovables, oraintxe hitz egin duguna. Movilidad limpia, segura y conectada, beraz, mugikortasun elektrikoa edo auto elektrikoa zer izango duen eta nola aztertu behar den.
Una industria competitiva con un impulso de la economía circular, hor badago bidetxo bat baina oraindik gauza asko daude egiteko. Infraestructuras e interconexiones competitivas, zer esanik ez kasu honetan energia herri batetik bestera pasatzeko behar ditugun klabeak zer garrantzia duten, gasaren ikuspegitik ere, oraindik 2050 arte bere papera izango dutenak; eta hitz egiten du baita ere bioeconomía y sumideros naturales de carbono, captura y almacenamiento de carbono.
Bioekonomian ari gara eta gero beste galdera bat badago gainera zentzu horretan eta komentatuko dugu. Baina nik uste dut bioekonomian ere badugula zeresana herri bezala eta hor sakondu beharra daukagula, zeren eta guk dauzkagun baso guzti horiekin hortik atera daitekeen ekonomia ere garrantzitsua da eta horrek ere lagundu dezake aldaketa klimatikoan egin behar duguna.
¿Dónde tenemos la dificultad que no hemos hecho realmente prácticamente nada? En captura y almacenamiento de carbono. Tenemos una línea de actuación en la que tenemos que trabajar.
Gero, badaude bi komisario bereziki aipatzen dute, energiaren ingurukoak eta garraioen ingurukoak. Energiaren ingurukoak esaten digu que hemos demostrado cómo reducir en las emisiones creando al mismo tiempo prosperidad, puestos de trabajo locales y de alta calidad.
Bueno, eso tenemos que trasladarlo a tener una Europa próspera y al mismo tiempo que ningún europeo, ninguna región se quede atrás, pero consigamos que Europa sea un espacio a la vez climáticamente neutro.
Beraz, nik uste dut aipatzen duzun hausnarketa estrategiko horretan nik aldagai guzti horiek sartuko nituzke. Egia da klimaren ikuspegitik aztertu behar dugula eta hemen herri bezala baditugu hiru esango genuke plan desberdin ditugunak, bata legea da gainera. Alde batetik, gure ikuspegitik daukagu Estrategia de Cambio Climático KLIMA 2050, daukagu gure plana, Estrategia Energética de Euskadi 2030 eta badago lege-asmo bat aztertzen, anteproyecto de Ley Vasca de Cambio Climático.
Hiru horien helburuak ikusten baldin baditugu, gutxi gora behera uztartuz doa baina hirurak kontsideratu behar ditugu pentsatuz Europak beste zerbait jartzen ditugula, nola uztartu guztiak eta nik aldagai industrial hori eta herri bezala nora joan behar dugun eta gure enpleguak non egon behar duten eta nola landu behar dugun baita ere aztertuko nuke.
Beraz, bai ikusi beharko dugu zertan ari garen eta ze aldagai aldatu behar ditugun eta nola uztartu guzti hori, baina baita ere Europar Batasunak aipatzen diguna, ez bakarrik zer egin behar dugun, baizik eta estrategikoki nola lan egin behar duen nik bereziki kontutan hartuko nuke kasu honetan.
Eskerrik asko.